**ΧΡΗΣΗ ΤΩΝ ΠΛΑΓΙΩΝ ΠΤΩΣΕΩΝ ΤΗΣ ΑΡΧΑΙΑΣ ΕΛΛΗΝΙΚΗΣ**

**ΕΤΕΡΟΠΤΩΤΟΙ ΠΡΟΣΔΙΟΡΙΣΜΟΙ**

|  |  |  |
| --- | --- | --- |
| **ΓΕΝΙΚΗ** | **ΔΟΤΙΚΗ** | **ΑΙΤΙΑΤΙΚΗ** |
| **Όταν εξαρτάται από ουσιαστικό ή επίθετο, μπορεί να είναι:**   * **Γενική διαιρετική ή του όλου:** φανερώνει το σύνολο από το οποίο μέρος είναι ο όρος που προσδιορίζει) *(οἱ σώφρονες τῶν πολιτῶν)* * **Γενική του περιεχομένου ή της ύλης:** φανερώνει την ύλη από την οποία είναι κατασκευασμένο κάτι *(τοῖχος πλίνθου / στέφανος δάφνης)* * **Γενική κτητική:** φανερώνει τον κάτοχο ενός πράγματος *(ἡ οἰκία τοῦ πρυτάνεως)* * **Γενική του δημιουργού, του δράστου ή του εργάτου:** φανερώνει εκείνον που δημιουργεί κάτι *(νόμοι Δράκοντος / λόγος Λυσίου)* * **Γενική της καταγωγής, της συγγενείας ή ιδιοκτησίας** *(Θουκυδίδης Ὀλόρου)* * **Γενική της ιδιότητας:** φανερώνει μέγεθος ή ηλικία ή χρόνο και συνοδεύεται από αριθμητικό *(ὁδός πέντε ἡμερῶν / παῖς τριῶν ἐτῶν / ἀγρός δύο πλέθρων)* * **Γενική της αξίας ή του τιμήματος:** φανερώνει πόσο αξίζει ένα πράγμα   *(οἰκία δέκα μνῶν / θυσία δύο ταλάντων)*   * **Γενική της αιτίας:** φανερώνει την αιτία για την οποία γίνεται κάτι   *(ὑπόδικος κλοπῆς / μεγάλων ἀδικημάτων ὀργή)*   * **Γενική υποκειμενική:** φανερώνει το υποκείμενο κάποιας ενέργειας ενός ρηματικού ουσιαστικού *(ἡ νίκη τῶν Ἑλλήνων / ἡ κρίσις τῶν θεῶν)* * **Γενική αντικειμενική:** φανερώνει το αντικείμενο κάποιας ενέργειας ενός ρηματικού τύπου *(ἡ διάβασις τοῦ Εὐφράτου / οἰκοδόμησις τειχῶν)* | **Όταν εξαρτάται από ουσιαστικό ή επίθετο, μπορεί να είναι:**   * **Δοτική αντικειμενική ή συντακτική**   *Τί δή ποτ’ ἄν εἴη τά παρ’ ἡμῶν δῶρα τοῖς θεοῖς.*  *Τούς ἄρχοντας ὑπηρέτας τοῖς νόμοις ἐκάλεσα.*  Τα επίθετα που συντάσσονται με δοτική αντικειμενική είναι όσα σημαίνουν:   * Ωφέλεια ή βλάβη (ὠφέλιμος, βλαβερός, ἐπιζήμιος…) * Φιλία ή έχθρα (φίλος, εὔνους, ἐχθρός, πολέμιος, ἐναντίος, δυσμενής…) * Ευπείθεια ή υποταγή (εὐπειθής, ὑπήκοος…) * Κάτι που αρμόζει ή πρέπει (ἁρμόδιος, ἀπρεπής…) * Ταυτότητα ή ομοιότητα (ὁ αὐτός, ὅμοιος, ἀνόμοιος…) * Ισότητα ή συμφωνία (ἴσος, ἄνισος, ἰσόρροπος, σύμφωνος, ὁμόγλωσσος…) * Ακολουθία ή διαδοχή (ἀκόλουθος, διάδοχος…) * Προσέγγιση ή μείξη (πλησίον, ὅμορος, ἄμικτος…) * **Δοτική της αναφοράς ή του κατά τι** όταν εξαρτάται από επίθετο *(Τῷ μέν τρόπῳ γίγνου φιλοπροσήγορος, τοῦ δέ λόγῳ εὐπροσήγορος.)* | **Όταν εξαρτάται από ουσιαστικό ή επίθετο, μπορεί να είναι:**   * **Αιτιατική του κατά τι ή της αναφοράς.** Αυτές είναι συνήθως οι εξής λέξεις χωρίς άρθρο:   **ἀριθμόν, βάθος, γένος, εὗρος, μέγεθος, μῆκος, ὄνομα, πλῆθος, ὕψος**  *(Ὁ ποταμός ἦν τό εὖρος τεσσάρων πλέθρων.*  *Οἱ μέν ἐπορεύοντο πλῆθος ὡς δισχίλιοι.)* |
| **Όταν εξαρτάται από επίρρημα, μπορεί να είναι:**   * **Γενική διαιρετική ή του όλου** από επιρρήματα: * Τοπικά *(Ποῦ τῆς γῆς;)* * Χρονικά *(Πότε τῆς νυκτός.)* * Ποσοτικά *(Δίς καί τρίς τῆς ἡμέρας)* * **Γενική της αφετηρίας ή της αναφοράς** από επιρρήματα: * Τροπικά *(Πῶς ἔχεις τῆς γνώμης;)* * απομάκρυνσης ή χωρισμού (ἔξω, ἐκτός, πόρρω, πρόσω, κρύφᾳ, λάθρᾳ) *(ἔξω τοῦ εὐωνύμου)* * προθετικά (ἐκτός, ἐγγύς, πλησίον, ἔμπροσθεν, ὄπισθεν, ἑκατέρωθεν, μεταξύ, ἐναντίον) *(ἐγγύς τῆς πόλεως)* * παράγωγα από επίθετα που συντάσσονται με γενική *(Ἀξίως λόγου.)* | **Όταν εξαρτάται από επίρρημα, μπορεί να είναι:**   * **Δοτική συντακτική:** συνήθως με τα ***ὁμοῦ*** (=μαζί), ***ἅμα*** (=συγχρόνως με) και δηλώνει: * Χρόνο   *(Ἥξει πόλεμος και λοιμός ἅμα αὐτῷ. =Θα έρθει … μαζί με αυτόν)*   * Συνοδεία   *(Τό ὕδωρ ἐπίνετο ὁμοῦ τῷ πηλῷ.)*   * Ακολουθία   *(Ἀκολούθως τοῖς εἰρημένοις.)*   * Συμφωνία   *(Συμφώνως τῷ νόμῳ.)* |  |
| **Όταν εξαρτάται από επιφώνημα, μπορεί να είναι:**   * **Γενική της αιτίας** *(Φεῦ τῆς Ἑλλάδος!)* |  |  |
| **Η γενική ως επίρρημα φανερώνει:**   * **Διάστημα χρόνου μέσα στο οποίο γίνεται κάτι.** Συνήθως: ἡμέρας, νυκτός, ἔαρος, θέρους, χειμῶνος, ἐνιαυτοῦ)   *(Σωκράτης τό αὐτό ἱμάτιον ἔφερε θέρους τε καί χειμῶνος.)*   * **Αιτία** (κυρίως μετά από δικαστικά χρήματα)   *(Ἀθηναῖοι Ἀλκιβιάδην ἐδίωξαν ἀσεβείας.)*   * **Ποσό** *(Πόσου διδάσκει Εὔηνος; Διδάσκει πέντε μνῶν.)* | **Η δοτική ως επίρρημα φανερώνει:**   * Τόπο (για στάση)   *(Οἱ Ἕλληνες ἔστησαν τρόπαια Μαραθῶνι τε καί Σαλαμῖνι.)*   * Ορισμένο χρόνο   *(Τετάρτῃ δέ ἡμέρᾳ καταβαίνουσιν εἰς το πεδίον.)*   * **Δοτική οργανική**, που φανερώνει: * Το όργανο ή το μέσο * Συνοδεία * Τρόπο * Αιτία * Ποσό (μέτρο ή διαφορά) * Αναφοράς | **Η αιτιατική ως επίρρημα φανερώνει:**   * Τόπο (δηλαδή το πού)   *(Πέμψομεν αὐτόν Ἑλλάδα.)*   * Τοπική έκταση   *(Ἀπέχει Πλάταια Θηβῶν σταδίους ἑβδομήκοντα.)*   * Χρόνο (χρονική διάρκεια) * Αιτία * Σκοπό *(Ἠρωτῶντο ὅ,τι ἥκοιεν.)* * Αναφορά *(Ἔκαμνον τούς ὀφθαλμούς.)* * Τρόπο *(Τίνα τρόπον κόψω τήν θύραν;)* |